
Către,

BIROUL PERMANENT AL
CAMEREI DEPUTAŢILOR

Vă înaintăm, alăturat, Raportul comun asupra proiectului de Lege pentru ratificarea Protocolului privind conservarea biodiversităţii şi a cadrului natural al Mării Negre, semnat la Sofia la 14 iunie 2002, la Convenţia privind protecţia Mării Negre împotriva poluării, semnată la Bucureşti la 21 aprilie 1992, trimis Comisiei pentru administraţie publică, amenajarea teritoriului şi echilibru ecologic şi Comisiei pentru agricultură, silvicultură, industrie alimentară şi servicii specifice, pentru dezbatere în fond, în procedură obişnuită, cu adresa nr. PLx.408 din 15 iunie 2011, înregistrată cu nr. 26/302 din 16 iunie 2011, respectiv nr.24/410 din 16 iunie 2011.

	PREŞEDINTE,
Sulfina BARBU
	PREŞEDINTE,

Stelian FUIA

RAPORT COMUN
asupra proiectului de Lege pentru ratificarea Protocolului privind conservarea biodiversităţii şi a cadrului natural al Mării Negre, semnat la Sofia la 14 iunie 2002, la Convenţia privind protecţia Mării Negre împotriva poluării, semnată la Bucureşti la 21 aprilie 1992
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru administraţie publică, amenajarea teritoriului şi echilibru ecologic şi Comisia pentru agricultură, silvicultură, industrie alimentară şi servicii specifice au fost sesizate, spre dezbatere, în fond, în procedură obişnuită, cu proiectul de Lege pentru ratificarea Protocolului privind conservarea biodiversităţii şi a cadrului natural al Mării Negre, semnat la Sofia la 14 iunie 2002, la Convenţia privind protecţia Mării Negre împotriva poluării, semnată la Bucureşti la 21 aprilie 1992, trimis cu adresa nr. PLx.408 din 15 iunie 2011 şi înregistrată cu nr. 26/302 din 16 iunie 2011. 

Potrivit prevederilor art. 75 alin. (1) din Constituţia României, republicată, şi ale art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este primă Cameră sesizată. 

 Consiliului Legislativ a avizat favorabil proiectul de lege, cu avizul nr.495/02.05.2011.
Proiectul de lege supus dezbaterii are ca obiect de reglementare ratificarea Protocolului privind conservarea biodiversităţii şi a cadrului natural al Mării Negre la Convenţia privind protecţia Mării Negre împotriva poluării, semnat la Sofia, la 14 iunie 2002. 
În conformitate cu prevederile art. 61 şi art.63 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia pentru agricultură, silvicultură, industrie alimentară şi servicii specifice au examinat proiectul de lege sus-menţionat în şedinţe separate, în data de 28 iunie 2011. 
Din numărul total de 30 membri ai Comisiei pentru administraţie publică, amenajarea teritoriului şi echilibru ecologic,  au participat la dezbateri 30 deputaţi. 
Din numărul total de 27 membri ai Comisiei pentru agricultură, silvicultură, industrie alimentară şi servicii specifice,  au participat la dezbateri 26 deputaţi. 
La dezbaterile comisiei au participat, în conformitate cu prevederile art.54 şi 55 din Regulamentul Camerei Deputaţilor, republicat, dl. Gheorghe Constantin –Director, Ministerul Mediului şi Pădurilor şi dl. Adrian Chesaru – consilier - Ministerul Mediului şi Pădurilor


În urma examinării proiectului de lege şi a opiniilor exprimate de către membrii celor două Comisii au hotărât, cu unanimitate de voturi, adoptarea proiectului de Lege pentru ratificarea Protocolului privind conservarea biodiversităţii şi a cadrului natural al Mării Negre, semnat la Sofia la 14 iunie 2002, la Convenţia privind protecţia Mării Negre împotriva poluării, semnată la Bucureşti la 21 aprilie 1992, în forma prezentată. 
 
În raport de obiectul şi conţinutul său, propunerea legislativă  face parte din categoria legilor ordinare.

	PREŞEDINTE,
Sulfina BARBU

	PREŞEDINTE,

Stelian FUIA

	SECRETAR, 

Gheorghe CIOCAN
	SECRETAR, 

Vasile MOCANU


Consilier, Monica Dima




Consilier, Anton Păştinaru

